
Zadar, 23. rujna 2026. godine
 
OBAVIJEST I UPUTE ZA PRIJAVU
	
na javni natječaj za radno mjesto  STRUČNJAKA ZAŠTITE NA RADU m/ž- u Dječjem vrtiću „Sunce“ Zadar za:

 -jedna (1) izvršitelj/ica- na neodređeno nepuno radno vrijeme -jedan (1) sat tjedno- novootvoreni poslovi 

Radni odnos se zasniva  uz obvezni probni rad od 3 mjeseca.
Natječaj je objavljen na mrežnim stranicama i oglasnim pločama Hrvatskog zavoda za zapošljavanje, na mrežnoj stranici i Oglasnoj ploči Dječjeg vrtića „Sunce“ Zadar i na mrežnim stanicama Grada Zadra dana 24.09.2026. godine.

Prijave na javni natječaj, s dokazima o ispunjavanju uvjeta, dostavljaju se u roku od 8 dana od dana objave javnog natječaja na mrežnim stranicama Hrvatskog zavoda za zapošljavanje, na adresu: Dječji vrtić „Sunce“, Veslačka 1, 23000 Zadar s naznakom: „za natječaj“ a zbog mogućih kašnjenja u poštanskoj dostavi, dokumentaciju je potrebno osobno dostaviti na istu adresu, ili dostaviti elektroničkim putem na e-mail adresu: tajnik@djecji-vrtic-sunce-zadar.hr 

Prijave se dostavljaju zaključno s danom - 02. listopada 2026. godine.
1.Opis poslova radnog mjesta –stručnjak zaštite na radu:
-stručna pomoć poslodavcu i njegovim ovlaštenicima, radnicima te povjerenicima radnika 
  za zaštitu na radu u provedbi i unapređivanju zaštite na radu,
- sudjelovanje u izradi poslovne strategije te operativnih planova i programa poslovanja 
   poslodavca, u dijelu u kojem se moraju odnositi na zaštitu na radu, te sudjelovanje u 
   primjeni upravljačkih metoda ili tehnika za provođenje strategije,
- sudjelovanje u postupku izrade procjene rizika,
- unutarnji nadzor nad primjenom pravila zaštite na radu te poticanje i savjetovanje 
   poslodavca i njegovih ovlaštenika da otklanjaju nedostatke u zaštiti na radu utvrđene 
   unutarnjim nadzorom,
- prikupljanje i analiziranje podataka u vezi s nezgodama, ozljedama na radu, profesionalnim 
  bolestima i bolestima u vezi s radom te priprema propisanih prijava ozljeda na radu i 
  profesionalnih bolesti i izrada izvješća za potrebe poslodavca,
- suradnja s tijelima nadležnima za poslove inspekcije rada, sa zavodom nadležnim za zaštitu 
 zdravlja i sigurnost na radu, ovlaštenima osobama te sa specijalistom medicine rada,
- osposobljavanje radnika, poslodavca i ovlaštenika za rad na siguran način,
- osposobljavanje povjerenika radnika za zaštitu na radu i pomaganje u njihovom djelovanju
- djelovanje u odboru za zaštitu na radu kod poslodavca,
- suradnja s poslodavcem prilikom projektiranja, građenja i rekonstrukcije građevina, 
  namijenjenih za rad, nabave radne opreme i ostalih sredstava rada, osobne zaštitne opreme 
  i opasnih kemikalija,
- sudjelovanje u primjeni međunarodnih certifikacijskih normi za upravljanje zaštitom na 
  radu, kvalitetom, rizicima, društvenom odgovornošću u poslovanju i sl. kod 
- ostali poslovi zaštite na radu u skladu s potrebama poslodavca.

2. Podaci o plaći
Plaća za radno mjesto stručnjaka zaštite na radu utvrđuje se u visini umnoška koeficijenta složenosti poslova radnog mjesta stručnjaka zaštite na radu  (1,800 za VŠS odnosno 2,010 za VSS), sukladno Uredbi Vlade Republike Hrvatske o nazivima radnih mjesta, uvjetima za raspored i koeficijentima za obračun plaće u javnim službama (Narodne novine 22/24) i Pravilnika o obavljanju poslova zaštite na radu ( Narodne novine 71/14,118/14,94/18 i 96/18)  i osnovice za obračun plaće za zaposlenike u javnim službama, određene Zakonom o plaćama u državnoj službi i javnim službama (NN br. 155/23) te Temeljnim kolektivnim ugovorom za zaposlenike u javnim službama (NN br. 29/24), uvećane za 0,5 % za svaku navršenu godinu radnog staža.

3. Način obavljanja provjere znanja i sposobnosti kandidata
Postupak vrednovanja kandidata provest će Povjerenstvo za provedbu postupka natječaja usmeno putem razgovora (intervjua).

Na razgovor (intervju) mogu pristupiti samo osobe koje su ispunile formalne uvjete iz javnog natječaja te stekle status kandidata prijavljenog  na javni natječaj.

Vrijeme održavanja razgovora (intervjua) pred Povjerenstvom biti će objavljeno na web stranici Vrtića https://www.djecji-vrtic-sunce-zadar.hr/natjecaji /pet dana prije samog razgovora.
S obzirom na broj kandidata , kandidati će biti ponaosob , telefonskim putem ili e-mail poštom, obaviješteni o vremenu i mjestu održavanja usmene provjere znanja, također najmanje pet dana prije održavanja istog.

Kandidati iz prethodnog stavka koji ne pristupe na razgovor, smatra se da su povukli prijavu na javni natječaj.


Razgovorom ( intervjuom) kandidat može ostvariti maksimalno 10 bodova, a ako nije ostvario  minimalno 50% ukupnog broja bodova ne može ići u daljnji postupak vrednovanja. 

Nakon razgovora (intervjua), Povjerenstvo utvrđuje konačnu rang listu kandidata prema ukupnom broju ostvarenih bodova .
4.Pravni i drugi izvori za pripemanje kandidata za provjeru:
-Zakon o zaštiti na radu ( Narodne novine 71/14, 118/14, 154/18, 94/18 i  96/18)
-Zakon o zaštiti od požara (Narodne novine 92/10 i 114/22)
-Pravilnik o obavljanju poslova zaštite na radu ( Narodne novine 71/14, 118/14, 94/18 i 96/18)

